Михаил Анагностакос е роден през в село Хария, област Мани, Пелопонес, Гърция. Достига чин старши лейтенант от артилерията в гръцката армия, а от 1905 година ръководи андартска чета срещу ВМОРО в областта Влахомъглен, Македония. До началото на 1906 година се укрива в манастира в Ошин, където става игумен, а след това се премества в региона на Ениджевардарското езеро, където е втори по старшинство в района първо след Георгиос Макропулос, а след това от Панайотис Пападзанетеас. На 5 юни 1906 година нападат Аларе, но са отблъснати, а Михаил Анагностакос преустановява дейността си в езерото.